**m:tel App konkurs**

*m:tel App konkurs* je takmičenje u izradi mobilnih aplikacija(Android i iOS),anamijenjen je učenicima srednjih škola koji se školuju u gimnazijama ili stručnim školama koje imaju odjeljenja ili smjerove za učenike koji se specijalizuju u oblasti računarstva i informatike, kao i svih ostalih srednjih škola koje imaju učenike zainteresovane za učešće u ovom konkursu.

Cilj projekta je podrška znanju za budućnost i mladima iz odabranih škola u BiH, razvoj IT sektora i razvoj tržišta mobilnih aplikacija na lokalnom jeziku.

Takmičenje se realizuje uz saglasnost sa resornim ministarstvima, već šestu godinu zaredom i u njemu učestvuju škole iz cijele BiH - Republika Srpska, Federacija BiH, te Brčko Distrikt.

Učenici će se takmičiti na bh. nivou i, osim znanja koje će steći, pet najboljih pojedinaca i timova će osvojiti i izuzetno vrijedne nagrade – pametne mobilne telefone.

Učesnici konkursa mogu biti pojedinci ili timovi, a timovi mogu da broje najviše tri člana koji moraju biti učenici iz iste škole.

Budući da je kompanija Mtel dio grupacije koja posluje regionalno, isti konkurs će biti istovremeno organizovan i u Srbiji i u Crnoj Gori, a najbolji autori aplikacija iz BiH takmičiće se na regionalnom nivou u *Regionalnom App izazovu*, koji organizuju Telekom Srbija, Mtel BiH i Mtel Crna Gora, i u kome će se naći učenici iz sve tri navedene zemlje.

Najbolji pojedinci i timovi će tako imati mogućnost osvajanja dodatnih nagrada, a pobjednici će biti adekvatno nagrađeni.

Detaljnije informacije o takmičenju šaljemo Vam u nastavku teksta, a precizno definisani uslovi se nalaze u Opštim uslovima takmičenja, koje možete pronaći na sajtu [www.mtel.ba](https://mtel.ba/Press-centar/a31009-Otvoren-konkurs-za-novi-ciklus-m-tel-App-takmicenja.html).

**Otvoren konkurs za novi ciklus m:tel App takmičenja pod motom „Lansiraj svoju ideju!“**

**Šta je sve potrebno da bi učenici stekli pravo učešća u App takmičenju?**

* **Oformiti tim – pojedinac ili tim do tri člana koji moraju biti učenici iste škole!**
* **Imenovati mentora - timovi moraju imati mentora koji je profesor u školi iz koje dolaze.**
* **Prijaviti ideju – osmisliti i opisati ideju za aplikaciju te ju poslati na adresu m:tel-a u zadatom roku.**
* **Izraditi aplikaciju za mobilne uređaje – Android i iOS i poslati je na adresu m:tel-a u roku koji je za to određen.**

Pet najboljih timova iz BiH osvajaju nagrade i mogućnost daljeg učešća - u regionalnom takmičenju! Kriterijumi za odabir najboljih aplikacija su: ideja, kompleksnost rješenja, realizacija (način primjene originalnog i gotovog koda u aplikaciji), inovativnost, dizajn, opšti utisak, kao i društveno odgovorni aspekt aplikacije.

**Vremenska linija:**

* **3. oktobra 2022. godine – otvoren konkurs**
* **do 25. novembra 2022. godine -**razrada ideje za aplikaciju i slanje formulara za prijavljivanje u kojem se ona opisuje.
* **do 27. januara 2023. godine** - izrada aplikacije i dostava gotove, funkcionalne verzije, uz detaljan opis,putem adrese: app.takmicenje@mtel.ba.
* **kraj februara 2023. godine -**objava rezultata takmičenja na državnom nivou– pet najboljih aplikacija koje ulaze u sljedeću fazu takmičenja.
* **mart 2023. godine - Dobro došli na Regionalni app izazov**, na kojem će učestvovati najbolji timovi iz sve tri države, BiH, Srbije i Crne Gore!

Cilj projekta pod motom „Lansiraj svoju ideju“ je podrška znanju za budućnost i mladima, razvoj IT sektora i razvoj tržišta mobilnih aplikacija na lokalnom jeziku.

Svrha ovog takmičenja nisu samo nagrade, nego predstavlja podsticaj mladim talentima da se bave onim što ih zanima, da prepoznaju prave vrijednosti, ali i da se upoznaju i razmjenjuju svoja iskustva sa vršnjacima iz Srbije i Crne Gore.

**Najbolje timove i njihove mentore očekuju vrijedne nagrade, kako na državnom nivou, tako i na regionalnom takmičenju!**

Saglasnost za učešće učenika srednjih škola u m:tel App takmičenju 2022/2023. godine, do sada su dostavila sljedeća ministarstva:

* Ministarstvo prosvjete i kulture Republike Srpske – sve srednje škole u Republici Srpskoj imaju pravo učešća
* Odjeljenje za obrazovanje Vlade Brčko distrikta BiH - sve srednje škole na području Brčko distrikta
* Ministarstvo obrazovanja, nauke, kulture i sporta Unsko-sanskog kantona – sve srednje škole na području Unsko-sanskog kantona
* Ministarstvo obrazovanja, nauke, kulture i sporta Hercegovačko-neretvanskog kantona - sve srednje škole na području Hercegovačko-neretvanskog kantona
* Ministarstvo za obrazovanje, nauku, kulturu i sport Zeničko-dobojskog kantona - sve srednje škole na području Zeničko-dobojskog kantona
* Ministarstvo za obrazovanje, mlade, nauku, kulturu i sport Bosansko-podrinjskog kantona Goražde - sve srednje škole na području Bosansko-podrinjskog kantona Goražde

**Spisak će biti ažuriran sa svakom novom pristiglom saglasnošću!**

**Važna napomena:**

**Srednje škole iz kantona Federacije BiH, koje ne budu obuhvaćene gore navedenim spiskom dobijenih saglasnosti do kraja prve faze (25. novembra 2022), za učešće u takmičenju potrebno je da samostalno pribave saglasnost svog nadležnog resornog ministarstva.**

Ostale informacije o fazama takmičenja i slanju gotovih aplikacija, mogu da se dobiju i putem mejl adrese app.takmicenje@mtel.ba.